2. ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ

บริษัท ผลิตภัณฑ์อาหารกว้างไพศาล จำกัด (มหาชน) จดทะเบียนก่อตั้งเมื่อวันที่
1 พฤศจิกายน 2522 ด้วยทุนจดทะเบียนเริ่มแรก 2 ล้านบาท
โดยกลุ่มตระกูลโตทับเที่ยงประกอบธุรกิจผู้ผลิต และจำหน่ายอาหารกระป๋อง
ภายใต้เครื่องหมายการค้า “ปุ้มปุ้ย” และ “ปลายิ้ม” ได้แก่ ปลาซาร์ดีนในซอสมะเขือเทศ ,
หอยลายอบกรอบ และปลาซาร์ดีนในซอสมะเขือเทศรสเผ็ด ฯลฯ

ในปี 2537 บริษัทฯได้จดทะเบียนแปรสภาพเป็นมหาชนจำกัด เมื่อวันที่ 4 พฤศจิกายน 2546
จากการแปลงหุ้นกู้แปลงสภาพเป็นหุ้นสามัญ ทำให้บริษัทฯ มีหุ้นสามัญเพิ่มขึ้นจำนวน 18.62 ล้านหุ้น
(มูลค่าที่ตราไว้หุ้นละ 10 บาท) คิดเป็นมูลค่าทุนจดทะเบียน 186.20 ล้านบาทซึ่งถือครองโดย
บริษัท กว้างโฮลดิ้ง จำกัด และทำให้บริษัทฯ มีทุนจดทะเบียนที่ชำระแล้วทั้งหมดจำนวน 37.62
ล้านหุ้น เป็นจำนวนเงิน 376.20 ล้านบาท ซึ่งบริษัทฯ
ได้ทำการจดทะเบียนเพิ่มทุนชำระแล้วกับกระทรวงพาณิชย์

(2) ภาพรวมการประกอบธุรกิจของบริษัท

เมื่อวันที่ 18 ธันวาคม 2549 บริษัทใหญ่ได้เข้าสู่ขบวนการฟื้นฟูกิจการตามคำสั่งศาลล้มละลายกลาง
และเมื่อวันที่ 25 มิถุนายน 2550 ศาลล้มละลายกลางได้พิจารณา
และมีคำสั่งเห็นชอบในแผนฟื้นฟูกิจการแล้ว โดยสาระสำคัญของแผนฟื้นฟูกิจการของ บริษัทใหญ่ คือ
การลดทุนจดทะเบียนเดิมที่มีอยู่เพื่อล้างขาดทุนสะสม
และเพิ่มทุนจดทะเบียนเพื่อเป็นการชำระหนี้แก่เจ้าหนี้โดยการแปลงหนี้เป็นทุน ซึ่งทำให้บริษัทฯ
ซึ่งเป็นเจ้าหนี้รายใหญ่จะมีการถือหุ้นในบริษัทใหญ่ในสัดส่วนร้อยละ 99.93

ทั้งนี้ เมื่อวันที่ 1 สิงหาคม 2550 บริษัทใหญ่ ได้ทำการเพิ่มทุนจำนวน 751,415,000 บาท
แบ่งเป็นหุ้นสามัญจำนวน 7,514,150 หุ้น มูลค่าหุ้นละ 100 บาท
เพื่อเป็นการชำระหนี้แก่เจ้าหนี้ของบริษัทใหญ่ โดยบริษัทฯ ได้รับการชำระหนี้เป็นหุ้นสามัญจำนวน
7,509,866 หุ้น มูลค่าหุ้นละ 100 บาท รวมเป็นจำนวนเงินทั้งสิ้น 750,986,600 บาท
คิดเป็นสัดส่วนร้อยละ 99.93 ของทุนจดทะเบียน ทำให้บริษัท กว้างโฮลดิ้ง จำกัด
กลายเป็นบริษัทย่อยของบริษัท ทั้งนี้ บริษัทฯ
ได้มีการโอนจัดประเภทรายการลูกหนี้ผิดนัดชำระตามสัญญาปรับโครงสร้างหนี้ของบริษัทใหญ่ทั้งจำนวน
เป็นเงินลงทุนในบริษัทย่อยและจัดประเภทรายการค่าเผื่อหนี้สงสัยจะสูญทั้งจำนวน
เป็นค่าเผื่อการด้อยค่าของเงินลงทุนดังกล่าวแล้ว

ต่อมา เมื่อวันที่ 28 กันยายน 2550 บริษัทฯ มีการทำสัญญาซื้อขายเงินลงทุนในบริษัท กว้างโฮลดิ้ง
จำกัด ซึ่งเป็นบริษัทย่อยดังกล่าวกับบริษัท เอส.ตรังคอมเพล็กซ์ จำกัด
ซึ่งเป็นบริษัทที่เกี่ยวข้องกันโดยมีกรรมการร่วมกัน โดยเป็นการขายหุ้นสามัญทั้งจำนวน จำนวน
7,509,866 หุ้น ในราคาขายหุ้นละ 0.15 บาท รวมเป็นเงินจำนวนทั้งสิ้น 1,126,479.90 บาท
(กำไรจากการขายเงินลงทุน) ซึ่งบริษัทฯ ได้รับชำระค่าหุ้นทั้งจำนวนจากผู้ซื้อ เมื่อวันที่ 13
พฤศจิกายน 2550 และบริษัทฯ ได้ทำการโอนหุ้นดังกล่าวให้กับผู้ซื้อแล้ว
โดยการกำหนดราคาซื้อขายระหว่างกันดังกล่าว บริษัทฯ มีการกำหนดราคาซื้อขายหุ้นละ 0.15 บาท
เนื่องจากฝ่ายบริหารพิจารณาตามแนวทางในความเห็นของที่ปรึกษาทางการเงินอิสระว่าการถือครองหุ้นในบริษัท
กว้างโฮลดิ้ง จำกัด ไม่มีมูลค่าเนื่องจากการรับรู้ทางบัญชีในส่วนทุนของบริษัทดังกล่าวมีค่าเท่ากับศูนย์
ประกอบกับบริษัท เอส.ตรังคอมเพล็กซ์ จำกัด ได้เสนอซื้อหุ้นในบริษัทดังกล่าวในราคาหุ้นละ 0.15
บาท บริษัทฯ จึงเห็นว่าจะเป็นประโยชน์ในการรับรู้ส่วนของรายรับของบริษัทฯ
ได้ส่วนหนึ่งและจะเป็นประโยชน์ต่อผู้ถือหุ้นรายย่อย ซึ่งเป็นไปตามมติที่ประชุมคณะกรรมการครั้งที่
4/2550 เมื่อวันที่ 29 พฤศจิกายน 2550 มีมติรับทราบและอนุมัติรับรองการขายหุ้นสามัญของบริษัท
กว้างโฮลดิ้ง จำกัด
โดยที่ประชุมยังมีมติขอให้นำมติการดำเนินการในครั้งนี้เสนอต่อที่ประชุมสามัญผู้ถือหุ้นประจำปี
เพื่อทราบและรับรองในโอกาสต่อไป

+------------------------+----------+----------------------------------+
| บริษัท                   | ลักษณะ    | นโยบายการแบ่งการดำเนินงานของบริษัท   |
|                        |          |                                  |
|                        | ค        |                                  |
|                        | วามสัมพันธ์ |                                  |
+------------------------+----------+----------------------------------+
| บมจ.                   | -        | เป็น                              |
| ผลิตภัณฑ์อาหารกว้างไพศาล   |          | ผู้ผลิตอาหารทะเลบรรจุกระป๋องพร้อมบริโภค |
+------------------------+----------+----------------------------------+

(2) โครงสร้างรายได้

+------------------+----------------+-----------+----------+----------+
| ส                | ดำเนินการโดย    | %         | ปี 2549   | ปี 2550   |
| ายผลิตภัณฑ์/กลุ่มธุรกิจ |                | การถือห    | รายได้    |          |
|                  |                | ุ้นของบริษัทฯ |          | รายได้    |
+------------------+----------------+-----------+----------+----------+
| ผ                | บมจ.           | 100       | 812,735  | 790,931  |
| ลิตและจำหน่ายอาหาร | ผลิตภัณฑ์อาหาร    |           |          |          |
| ทะเลบรรจุกระป๋อง   | กว้างไพศาล      |           |          |          |
+------------------+----------------+-----------+----------+----------+

(4) เป้าหมายการดำเนินธุรกิจ

เป้าหมายในการดำเนินการธุรกิจของบริษัทฯ ผู้บริหารของบริษัทฯ
ได้มุ่งหวังว่าภายในระยะเวลาต่อจากนี้ บริษัทฯ
จะพยายามเพิ่มส่วนแบ่งทางการตลาดที่มีอยู่ในปัจจุบันเพิ่มขึ้น ในอัตราร้อยละ 5 เนื่องจาก
ขณะนี้ภาวะเศรษฐกิจ ยังมีปัจจัยเสี่ยง จากความไม่ชัดเจนของผู้บริโภค
ในขณะเดียวกันผู้บริหารได้กำหนดนโยบายพัฒนาเทคโนโลยีการผลิต โดยวิธีการดัดแปลงแก้ไข
และปรับปรุงกระบวนการผลิตเพื่อพยายามลดต้นทุนการผลิตให้ได้ไม่ต่ำกว่าร้อยละ 5 ในแต่ละปี

ความคืบหน้าของการดำเนินการตามเป้าหมายของบริษัทฯ ในปีที่ผ่านมาบริษัทฯ
ยังไม่สามารถเพิ่มส่วนแบ่งทางการตลาดที่มีอยู่ในปัจจุบันให้ได้ ในอัตราร้อยละ 5
และลดต้นทุนการผลิตให้ได้ไม่ต่ำกว่าร้อยละ 5 ได้นั้น เป็นผลมาจากสภาวะการตลาด
โดยส่วนรวมยังชะลอการฟื้นตัวอยู่ มีปัจจัยหลายปัจจัยที่เป็นตัวแปรที่ทำให้เป้าหมายของบริษัทฯ
ผิดพลาด อาทิ เช่น การปรับขึ้นของราคาน้ำมัน ซึ่งส่งผลโดยตรงต่อผู้บริโภคชะลอการใช้จ่าย
และได้กระทบโดยตรงต่อราคาวัตถุดิบที่บริษัทฯ ใช้ในการผลิต